kardosdrur/scandi-wiki huggingface dataset:
Sergej Vladimirovitj Iljusjin

Sergej Vladimirovitj Iljusjin (, ; født 30. marts 1894 i landsbyen Diljalevo, Vologda guvernement (nu Vologda oblast) i Det Russiske Kejserrige, død 10. februar 1977 i Moskva i Sovjetunionen) var en sovjetisk flykonstruktør. Han uddannede sig som pilot og senere flymekaniker. Etablerede i 1934 et konstruktionsbureau for militærfly, der blandt andet konstruerede jagerbomberen Il-2 Sjturmovik og bombeflyet Il-4, der i vid udstrækning blev brugt under 2. verdenskrig. Iljusjins mest kendte flytyper er det propeldrevne passagerfly Il-18, og det jetdrevne passagerfly Il-62, der i stor udstrækning blev anvendt af det sovjetiske flyselskab Aeroflot samt af mange østeuropæiske flyselskaber.

Eksterne henvisninger 

Personer fra Vologda oblast
Piloter
Ingeniører fra Rusland

Russere i 1900-tallet
Soljanka

Soljanka (på ukrainsk og russisk: соля́нка) er en syrlig, krydret suppe fra det ukrainske og russiske køkken. Hovedingrediensen er enten kød, fisk eller svampe, og der er altid syltede agurker i suppen. Derudover ofte hvidkål og evt. tomater eller tomatkoncentrat. Serveres typisk med citron. Udover i Ukraine og Rusland er suppen meget udbredt i Østtyskland.

Eksterne henvisninger 

Mad fra Ukraine
Mad fra Rusland
Supper
Seth Peterson

Seth Peterson (født 16. august 1970) er en amerikansk skuespiller, bedst kendt for hans rolle som Robbie Hansen i tv-serien Providence.

Biografi

Opvækst 
Peterson er født den 16. august 1970 i Harlem, New York, USA. I hans tidlige leveår, boede han skiftevis i Brooklyn og i Los Angeles. Hans far, George Kanouse, var high school-lærer i matematik i Brooklyn, mens hans mor, Cheryl Peterson, var skuespiller og optrådte på Colony Theatre i Echo Park, Californien. Peterson havde nydt sin tid i Californien, så meget, at efter han var færdig med high school, tog han til Hollywood. Peterson har en lillesøster, der også har begyndt sin skuespillerkarriere. 

Peterson brugte 10 år på at studere skuespilsmetoder og tog dramatimer, var med i lokale teaterforestillinger og arbejdede i en Human Resources Department-bank for at tjene nogle penge. Han tog senere en cold-reading class, hvor han fik et nyt og andet perspektiv i sit skuespil.

Karriere 
I 1990'erne begyndte han at klatre op ad rangstigen, og var med som gæstemedvirkende i Beverly Hills 90210, Clueless og Profiler.
Peterson var også med i teenagekomedien Can't Hardly Wait fra 1998 i rollen som Keg Guy. I 1998, medvirkede han også i filmen The Sky's on Fire, som Jimmy.   

Andre roller inkluderer Hallmark Entertainments Movie of the Week: Hard Ground fra 2005, i rolle som Joshua McKay og han havde hovedrollen i Hate Crime fra 2005.
Peterson har været gæsteoptrædende i Burn Notice som tilbagevendende Nate i 2007 på USA Network.

Privat 
Seth Peterson blev den 20. maj 2001, gift med skuespillerinden Kylee Cochran. De mødtes under optagelserne til et afsnit af Providence, hvor Kylee skulle være gæstemedvirken, de har sammen en datter, Fenix Isabella (født 17. juli 2005) og de bor i Los Angeles, Californien.

Trivia 
Peterson samler på antikviteter fra 1950'erne, samler på James Bond -film, elsker King Kong, basketball, skak, svømning, guitar og Los Angeles Lakers.

Filmografi

Eksterne links 
 
Hjemmeside

Filmskuespillere fra USA
Tv-skuespillere fra USA
Krydserfregatten Fyen

Fyen blev bygget på Orlogsværftet i København, påbegyndt i 1881 og søsat i 1882. Motoren var fra Burmeister & Wain og ydede 2.600 HK.

Kritikken mod Fyen 
Fyen var et af flådens mest udskældte skibe. Det blev bygget på initiativ af daværende marineminister, kommandør N. F. Ravn. I Marinen ønskede man et nyt panserskib, men Ravn fik gennemtrumfet sin krydser. Fyen blev først klassificeret som "korvet med lukket batteri", men fra 1885 blev den betegnet som krydserfregat. Problemet med Fyen var blandt andet, at det var Marinens dyreste skib i drift, 31.000 kroner om måneden, mod 29.500 kroner for det næstdyreste, det dobbelt så store panserskib Helgoland. Det fuldriggede skib krævede en besætning på hele 410 mand, og med kun én skrue var det så svært at manøvrere, at der aldrig blev tale om at lade det indgå i eskadre med Marinens øvrige skibe. Det var et flot skib, som skabt til at repræsentere nationen og til at vise flaget i fjerne kolonier. Problemet var bare, at der ikke var ret mange penge at gøre med til repræsentation, og heller ikke nogen fjerne kolonier af betydning. På plussiden talte, at Fyen primært var bygget af stål, det havde en vis pansring, artilleriet var kraftigt og tidssvarende, og ildledelsen var elektrisk med konvergeret skydning, så kanonerne kunne sigte efter samme mål. Alligevel blev Fyen betragtet som noget af en hvid elefant i Marinen, og dets aktive tjeneste var begrænset.

Tekniske data

Generelt 
 Længde: 69,1 m
 Bredde: 13,8 m 
 Dybgang: 6,1 m
 Deplacement: 2.737 ton
 Fart 13,0 knob
 Besætning: 410. Fra 1895 (barkrigget): 300 mand.

Armering 
 Artilleri (1884): 4 styk 15 cm bagladekanoner L/35, 14 styk 15 cm bagladekanoner L/22, 8 styk 37 mm kanoner og 2 35 cm torpedoapparater i stævnen. 
 Artilleri (1903): 2 styk 15 cm bagladekanoner L/35, 14 styk 15 cm bagladekanoner L/22, 8 styk 37 mm kanoner og 2 35 cm torpedoapparater i stævnen.

Panser 
Panserdæk af stål på 39 mm, dækkende de midterste 36 m af skroget.

Tjeneste 
Fyen indgik i tjeneste i 1884 og var kun udrustet fem gange. Første gang var et kombineret prøvetogt og skoletogt (eksercerskib) i 1884, derpå igen eksercerskib til Spanien og Madeira i 1885 og tredje togt som eksercerskib 1885-85 til Middelhavet. Derefter lå Fyen oplagt i næsten 10 år. Rigningen blev ændret til barkrigning og 1895-96 var Fyen på vintertogt til Vestindien. Sidste udrustning var et vintertogt til Middelhavet i 1898-99. I 1903 blev to af Fyens bedste kanoner overført til panserskibet Gorm, og i 1907 blev Fyen kaserneskib, og maskineriet og resten af artilleriet blev fjernet. I 1940'erne blev Fyen brugt til uddannelsesskib for Math-elever, Fyen lå derefter som kaserneskib på Holmen i 55 år, til det blev solgt til ophugning i 1962.

Litteratur 
 R. Steen Steensen, Vore krydsere. Marinehistorisk Selskab 1971.

Eksterne henvisninger 
 Krydserfregatten Fyen i Den sorte Registrant 
Flådens sænkning 29. august 1943 - Sænkningsrapporter og enkelte øjenvidne beretninger

Fyen, Krydserfregatten
Vilhelm Dahlerup
Idrætsbladet

Idrætsbladet var en sportsavis, udgivet af Politiken fra 1916 til 1956. Den kom for det meste én gang om ugen, i perioder dog op til tre gange. Blandt dens redaktører og medarbejdere var Emil Andersen (Mr. Smile), Magnus Simonsen, Evald Andersen, Gunnar "Nu" Hansen, Paul W. Svendsen og Carl Ettrup. I mange år var Frederik Bramming avisens faste tegner.

Aviser fra Danmark
Politiken
Etableret i 1916
Ophørt i 1956
Forcalquier

Forcalquier er en kommune i departementet Alpes-de-Haute-Provence (Provence-Alpes-Côte d'Azur) med 4.302 (1999) indbyggere ca. 550 meter over havet.

Kommunen ligger lidt sydvest for Digne-les-Bains og er bygget op omkring et højdedrag, så den faktiske højde over havet varierer fra 397 meter til 904 meter.

Ekstern henvisning 

 Forcalquier 

Byer i Alpes-de-Haute-Provence
A-huset

A-huset er en bygning på Islands Brygge 79/Drechselsgade i Havnestaden på Islands Brygge. 

Bygningen blev opført 1960 ved arkitekt Thorvald Dreyer som et "industrihotel", hvor mindre virksomheder kunne leje sig ind. Det blev dog aldrig en succes, og den blev lejet ud til bl.a. DR eller stod tom. A-huset fungerede indtil 2004 som kontorlokaler, hvorefter den blev brugt af kunstnere og kreative kræfter. Fra 2007 til 2010 gennemgik huset nyindretning til 195 lejligheder (hotel Stay) og butikker ved Holgaard Arkitekter.
A-huset blev i 2010 præmieret af Københavns Kommune for bedste ombygning. Samme år blev huset nomineret til en pris som verdens bedste ombygning på World Architecture Festival (WAF). 

Grunden til navnet er, at bygningen set ovenfra ligner et A . Bygningen til højre for A-huset hedder C-huset.

Eksterne henvisninger 
www.jjbyg.dk 
www.holgaard.dk 
http://www.dac.dk/da/dac-life/copenhagen-x-galleri/cases/a-huset/ 
www.a-house.com

Referencer 

Islands Brygge
Beboelsesbygninger i København
Kylee Cochran

Kylee Cochran (født 27. december, 1974 i Brigham City, Utah, USA) er en amerikansk skuespillerinde. 
Den 20. maj 2001 blev hun gift med skuespilleren Seth Peterson, med hvilken hun har datteren Fenix Isabella (f. 17. juli 2005). Cochran mødte Seth Peterson under optagelserne til et afsnit af tv-serien Providence, hvor hun optrådte som gæstemedvirkende.

Medvirkende i serier 
 7th Heaven som Janet
 Crossing Jordan som Cynthia Montgomery
 ER som Terri
 House som ung mor
 Pacific Blue som gæstemedvirkende 
 Providence som Cindy 
 Undressed som Natasha i episode: 409, 410, 411, 412
 USA High som smuk pige

Film 
 The Paper Brigade (1997) som Allison Robbins
 The Crow: Salvation (2000) som Tracy

Eksterne henvisninger 
 

Skuespillere fra Utah
Filmskuespillere fra USA
Tv-skuespillere fra USA
Horne (Faaborg-Midtfyn Kommune)

Horne er en mindre by på det sydvestlige Fyn med , beliggende i Horne Sogn. Byen ligger i Faaborg-Midtfyn Kommune og tilhører Region Syddanmark.

Horne er nok mest kendt for sin kirke, Horne Kirke, som er Fyns eneste rundkirke.

Eksterne henvisninger 
 Historier fra Horne

Kilder 

Byer i Faaborg-Midtfyn Kommune
Byer og bydele med genforeningssten
Horne (Hjørring Kommune)

Horne er en mindre by i Vendsyssel med , beliggende i Horne Sogn. Byen ligger i Hjørring Kommune og hører til Region Nordjylland.

Horne strækker sig fra Horne Kirke i vest (mod Tornby) til Horne Skole i øst (mod Åbyen). Midt i byen ligger det lokale pizzeria med Horne Efterskole til nabo. Mod nord i retning af Hirtshals ligger Horne Stadion (Horne KFUM). Nordjyske Jernbaners strækning Hjørring-Hirtshals inkluderer Horne Station vest for kirken, ca. 3 km vest for centrum.

En væsentlig del af byens (ældre) befolkning er Indre Mission, Kredsforbund 8 og holder til i Missionshuset på Skansebakken . Horne missionshus blev indviet d. 10. November 1875 og er i dag Danmarks ældste missionshus .

Byen er præget af de årlige arrangementer arrangeret af Horne KFUM som blandt andet omfatter Tour de Skansebakken og Danske Bank Cup (i dag Slagter Winther Cup) som er en fodboldturnering for lilleputter til juniorer med typisk deltagelse fra Danmark, Norge, Sverige og Tyskland. 

Tidligere landsholdsmålmand Mogens Krogh, forfatter og medstifter af Venligboerne, Mads Nygaard og entertaineren Niels Hausgaard stammer fra Horne.

Kilder

Eksterne henvisninger 

 Horne By 
 WikiHorne

Byer i Hjørring Kommune
Rasmus Heinsen

Rasmus Heinsen (Rasmus Heithmann) (3. oktober 1530 – 14. april 1602) var en dansk musiker og teolog.

I 14-årsalderen blev han ansat som musiker hos kong Christian 3. og var i 1553 så anset, at han ved Jørgen Prestons død blev leder af kantoriet. Allerede tre år senere drog han dog med kongens billigelse til Wittenberg for at studere teologi.

Efter endt uddannelse blev han ansat som rektor i Bordesholm i Slesvig og senere i som konrektor ved katedralskolen i Slesvig. Fra 1581 var han ærkedegn i Ribe og fra 1587 samtidig ærkediakon i Slesvig. Fra 1568, da han blev gift i Husum, kaldte han sig Heithmann.

Kilde 
 Dansk biografisk Leksikon

Musikere fra Danmark
Dirigenter fra Danmark
Danskere i 1500-tallet
Præster fra Danmark
Kongelige kapelmusici fra Danmark
Personer fra Haderslev
Personer i Dansk Biografisk Leksikon
Čierna nad Tisou

Čierna nad Tisou (Ungarsk: Tiszacsernyő) er en lille by i det sydøstlige Slovakiet. Den nævnes første gang skriftligt i 1828 , og den er det lavest beliggende byområde i Slovakiet.

Året 1947 blev afgørende for byens udvikling, for da blev der oprettet en godsbanegård på stedet. Her skulle varestrømmen til og fra Sovjetunionen (i dag: Rusland) ledes igennem på grund af et nødvendigt hjulskifte under samtlige godsvogne, da det russiske jernbanenet har en større sporvidde end det almindelige europæiske. I 1957 udskilte man byen fra sognet Čierna, og i 1969 blev dens status som by endeligt godkendt.

Čierna nad Tisou blev internationalt kendt på grund af de hårde forhandlinger, der foregik dér mellem repræsentater for den sovjetiske ledelse og den tjekkoslovakiske ledelse i dagene 29. juli-1.august 1968 (se Forhandlingerne i Čierna nad Tisou)

Eksterne links 
 Informationer om byen  
 Informationer om godsbanegården 

Tjekkoslovakiet
Foråret i Prag
Byer i Slovakiet
Thallus

Et thallus (oprindeligt græsk thallos) kan opfattes som en "plantekrop" og bruges om vegetativt væv ved primitive planter, f.eks. alger (herunder tang) og levermosser, hvor der ikke er en tydelig opbygning med stængel, blade, blomster og rødder. Thallus udfører typisk samme funktion som både blade og stængel, mens der ofte er en distinkt "rod" (eller anden fastgørelse) og distinkte forplantningsorganer.

Planter, der har eller består af thallus, betegnedes tidligere thallofytter, men denne ældre gruppering anvendes ikke længere.

Planter
Plantemorfologi
KRS-One

KRS-One er kunstnernavnet for Lawrence Krisna Parker (født 20. august 1965), der er en amerikansk rapper.

KRS-One og hans Boogie Down Productions befinder sig blandt sværvægterne i hiphopmiljøet, og som en af hjørnestenene i såvel gangstarappen som den kritiske bevidsthedsrap har KRS-One inspireret et utal af kunstnere samtidig med, at han selv har udgivet 4-5 af de største klassikere nogensinde.

Efter at have levet et ghettoliv med fattigdom og kriminalitet endte den belæste og velformulerede Lawrence 'Kris' Parker i fængsel som 19-årig. Da han forlod fængslet mødte han socialarbejderen Scott Sterling, alias DJ Scott la Rock, med hvem han dannede Boogie Down Productions.

Kort tid efter udkom 'Criminal Minded', der med en blanding af knastørre produktioner og KRS-One's dybsindige og hårde tekster var et voldsomt banebrydende album. Særlig vellykkede var numre som 'South Bronx', den reggaeficerede '9mm Goes Bang' og det legendariske diss 'The Bridge is Over', der en gang for alle fortalte, at hiphoppen hørte hjemme i Bronx.

Efter udgivelsen blev Scott la Rock skudt i forbindelse med et slagsmål. KRS-One (som er kort for Knowledge Reigns Supremely Over Nearly Everyone) besluttede at fortsætte Boogie Down Productions, samtidig med at han stiftede 'Stop the Violence Movement', der siden hen er blevet fulgt op af andre socialt bevidste initiativer.

Den tænksomme hiphop blev fulgt op på de følgende albums, der med 'Ghetto Music – the Blueprint of Hiphop' og 'Sex and Violence' som et par af højdepunkterne, slog KRS-One's navn fast som en af verdens mest skarpthjernede rappere. Det er ikke for ingenting, at han bliver kaldt The T'Cha.

I 1993 besluttede KRS-One, at han ville begynde at udsende under sit eget navn. Det resulterede først i den meget vellykkede 'Return of the Boom Bap', der blev fulgt op at en række stærke albums (og en enkelt svipser: gospelpladen 'Spiritual Minded'), der op i gennem 90'erne cementerede hans status som en af hiphoppens mest legendariske skikkelser.

I 2006 udgav KRS-One albummet 'Life', der var et væsentlig stærkere album, end de andre albums udgivet de senere år.

Diskografi

Albums 
 1987: Criminal Minded
 1988: By All Means Necessary
 1989: Ghetto Music: The Blueprint of Hiphop
 1990: Edutainment
 1992: Sex & Violence
 1993: Return of the Boom Bap
 2001: The Sneak Attack
 2006: Life

Referencer

Eksterne henvisninger 
 
 
 
 

Fra DR's Musikleksikon
Rappere fra USA
Hiphoppere fra USA
TSG 1899 Hoffenheim

TSG 1899 Hoffenheim er en tysk fodboldklub fra Hoffenheim (et distrikt i Sinsheim), der spiller i Bundesligaen.

Historie 
Klubben blev grundlagt i 1899 som Turnverein Hoffenheim. I 1945 fusionerede klubben med Fußballverein Hoffenheim under det nuværende navn.

I mange år lå klubben meget langt nede i rækkerne. I 1990, mens klubben lå i syvendebedste række, investerede entreprenøren Dietmar Hopp, grundlægger af it-giganten SAP, store beløb i sin barndomsklub. På grund af denne pludselige pengestrøm rykkede TSG Hoffenheim hastigt op gennem rækkerne. I 2001 blev det således til oprykning til Regionalliga Süd.

I 2006 blev den tidligere VfB Stuttgart- og Schalke 04-træner Ralf Rangnick præsenteret som ny cheftræner, og med ham ved roret rykkede klubben efter et år op i 2. Bundesliga for første gang i klubbens historie. Samtidig skiftede man kaldenavn fra TSG Hoffenheim til 1899 Hoffenheim. Allerede i sin første sæson endte Hoffenheim som nummer 2 og rykkede dermed op i Bundesligaen, hvor klubben overraskende blev efterårsmester. I foråret kunne man dog ikke opretholde den gode form fra starten af sæsonen, og holdet måtte tage til takke med en syvendeplads i sin første sæson.

Op til sæsonstart 2019-20 solgte FC København sidste sæsons topscorer i Superligaen, Robert Skov, til klubben for en anslået pris mellem 75-90 millioner kr, hvilket på daværende tidspunkt (2019) gjorde Robert Skov til den dyreste spiller solgt fra Superligaen.

Spillertruppen 

 (3.anfører)

 (Udlejet fra Schalke)

 (Vice-anfører)
 (Anfører)

Udlejet 

 til Fortaleza
 til Club Athletico Paranaense
 til Stuttgart

 til Utrecht
 til Düsseldorf
 til 1. FC Heidenheim

Kendte spillere 
  Tomislav Marić (født 28-1-1973) 2006–2008 (nu assistenttræner)
  Per Nilsson
  Chinedu Obasi
  Roberto Firmino
  Carlos Eduardo
  Luiz Gustavo
  Ryan Babel
  Kevin Kurányi (brasiliansk afstamning)
  Pirmin Schwegler (Kaptajn)

Kampe i UEFA turneringer

Referencer

Eksterne henvisninger 

 TSG Hoffenheims officielle hjemmeside 

Hoffenheim, TSG 1899
Etableret i 1899
Sinsheim
Hoffenheim
Fanejede fodboldklubber
Paul Hellmuth

Paul Emil Friederich Hellmuth (1. november 1879 – juni 1919) var en dansk organist, komponist og korleder.

Han var elev af Thomas Laub, og var i en årrække dennes vikar som organist ved Holmens Kirke i København. Senere blev han organist ved Sankt Thomas Kirke på Frederiksberg. Hellmuth virkede også som kordirigent.

I forbindelse med Laubs og Carl Nielsens sangbogsudgiveler efter 1910, var Paul Hellmuth en af bidragyderne, både med egne melodier og med harmoniseringer af Carl Nielsens musik, f.eks. Min Jesus lad mit hjerte få, som Carl Nielsen senere også brugte i variationssatsen i sin blæserkvintet.

Komponisten og musikforskeren Knud Jeppesen var en overgang elev af Hellmuth.

Musik 
 Han Ole bor på heden (sang)
 Op, min lille Ole (sang)
 Se, det summer af sol over engen (sang)
 Nu skilles Skyer ad (sang)
 Sus, du Birk (sang)
 Stilhed (sang)
 Bovbjerg (kor)
 Sange i Wikisource

Kilde 
 Ejnar Jacobsen og Vagn Kappel: Musikkens mestre b. 2
 Tekster og melodier

Komponister fra Danmark
Organister fra Danmark
Klassiske komponister fra det 20. århundrede
A Bathing Ape

Bathing Ape (også kendt som BAPE) er et japansk tøjmærke som er lavet af Tomoaki Nagao, der også er medejer af Pharrell Williams Billionaire Boys Club og hoveddesigner i Ice Cream.

Tøjmærker
Beklædningsvirksomheder fra Japan
Soulcalibur

Soulcalibur er det andet spil i kampsports spilserien Soul, udgivet af Namco Bandai. Soulcalibur var fra Arkadeversionen porteret og udgivet til Sega Dreamcast.

Med forbedret grafik og nye funktioner blev Soulcalibur et af Dreamcastens absolut bedst-sælgende spil. Sega Dreamcast porteringen bliver ofte kaldt et af de største og mest revolutionerende kampsports spil hidtil og ligger i øjeblikket med et gennemsnit på 9,6/10, som nr. 4 på Gamerankings liste over bedst anmelderbedømte spil nogensinde.

Soulcalibur er det første spil i Soul serien, hvorfra navnet Soulcalibur indgår, da det første spil hed Soul Edge. Grunden til dette er formenligt at det nye sværd "Soul Calibur", gjorde stor indflydelse på spillenes historie. Derfor valgte Namco Bandai at ændre seriens navn.

Ifølge en tidslinie fremvist af Namco Bandai på deres "Soul Archive" side, finder Soulcaliburs historie til omkring år 1587.

Referencer 

Computerspil fra 1999
Calibur
Namco-spil
Arkadespil
Dreamcast-spil

pl:Soulcalibur V
Benjamin Lee

Benjamin Lee (født 15. april 1989) er en dansk professionel fodboldspiller, hvis primære position på banen er på fløjen.

Spillerkarriere 
Lee spillede i Husum Boldklub indtil han blev 1 års junior, hvorpå han skiftede til Akademisk Boldklubs ungdomsafdeling. Det første halve år efter klubskiftet spillede Lee på Gladsaxe-klubbens 2. juniorhold før han i sommerpausen blev rykket op på holdet i Junior Ligaen.

Den offensive spiller debuterede på seniorplan som 18-årig på Akademisk Boldklubs bedste mandskab i forbindelse med 1. divisionskampen mod Skive IK på Skive Stadion den 23. september 2007, da Lee blev skiftet ind i det 79. minut i stedet for Martin Heinze. Udebanekampen endte med en sejr med cifrene 2-1 til akademikerne, der havde hentet den daværende ynglingespiller op for at træne sammen med førsteholdstruppen 2 uger forinden og havde gjort det godt nok til at trænerteamet besluttede at inkludere ham med i 16 mandstruppen, der tog til Jylland. Angriberen fortsatte med optræde på klubbens ynglingehold et stykke tid og blev første rykket permanent op til førsteholdstruppen fra ynglingetruppen af akademikernes cheftræner Flemming Christensen efter afslutningen på efterårsæsonen 2007, hvor Lee havde deltag et i seks divisionskampe (alle som indskifter). Benjamin har efterfølgende spillet en sæson for young lions i den bedste singaporanske liga, hvor han har med gode præstationer fået flere henvendelser for andre topklubber i Asian, men trods de mange henvendelser, valgt Benjamin at vende snuden mod Danmark igen, hvor han i dag tørner ud for Vanløse IF.

Referencer

Ekstern kilde/henvisning 
 
 http://www.bkfrem.dk/default.asp?id=19&spillerid=487 

Fodboldspillere fra Danmark
Fodboldspillere fra Akademisk Boldklub
Personer fra København
Nederlandske gylden

Gylden (nederlandsk gulden, symbol ƒ, forkortelse fl. eller 'NLG') var en møntenhed, som brugtes i Nederlandene indtil 1. januar 2002, hvor den blev erstattet af euroen.

Etymologi og symbol 

Det nederlandske navn gulden kommer af nederlandsk gulden florijn (gylden florin), opkaldt efter den florentinske mønt fiorino d'oro. 

Dette forklarer oprindelsen symbolet ƒ eller forkortelsen fl. for gylden. Disse refererer til bynavnet Firenze (forældet nederlandsk: Florentië).

Historie 

Gylden kan føres tilbage til Firenze, hvor den første vigtige guldmønt (den gyldne florin) prægedes fra 1252.

I det nuværende Nederlandene sendte grev Willem V af Holland i 1378 den hollandske gylden i omløb.

1. januar 2002 erstattede euroen gylden. Fra 28. januar 2002 har gylden ikke længere været et gyldigt betalingsmiddel i Nederlandene. I de Nederlandske Antiller fortsatte man dog med gylden som møntfod, og efter opløsningen af Antillerne som administrativ enhed anvendes gylden fortsat på Curaçao og Sint Maarten.

Efter 2002 

Ved omregning fra gylden (NLG) til euro (EUR) anvendes en på forhånd vedtaget fastfrosset kurs på NLG 2,20371 NLG for EUR 1,00. (Eller omvendt EUR 0,453780 NLG 1,00).

Kilder 

Historiske møntenheder
Nederlandenes økonomi
Husum Boldklub

Husum Boldklub er en fodboldklub i bydelen Husum.

Deres 1. Seniorhold spiller i .

Klubben har været med til at udvikle store talenter, som Morten Foged (FC Midtjylland 1. Ynglinge), Benjamin Lee (AB 1. Senior), Marcus Lee (KB 1. Junior) og Nicholas Marfelt (FC Nordsjælland 1. Junior)

Se også 
 Husum Boldklub (dokumentarfilm), film fra indvielsen af klubbens klubhus i 1934

Fodboldklubber under DBU København
Brønshøj-Husum